Mamm-gozh Paul Gauguin eus kostez e vamm, Flora Tristan, a oa bastardez Thérèse Laisnay ha Don Mariano de Tristan Moscoso. Ne ouzer ket kalz a dra diwar-benn tiegezh Thérèse, na ma oa un noblañs pe un avanturourez. Don Mariano, ofiser en Dragoned, a oa ezel eus un tiegezh noblañsed spagnol eus kêr Arequipa er Perou. Izili tiegezh pinvidik Tristan Moscoso a zalche kargoù galloudek er Perou. Dilojañ a rejont da Bariz e 1803. Marv dichortoz Don Mariano avat a lakaas e vestrez hag e vugel Flora da gouezhañ er baourentez. Flora a resevas un tamm leve dister a-berzh kerent e dad. Mont a reas dar Perou en esper gounit ul lodenn vrasoch eus pinvidigezhioù tiegezh Tristan Moscoso. Chwitañ a reas met da-choude e embannas un danevell eus he beaj er Perou hag a reas berzh hag a lañsas e espet el lennegezh e 1838. Mamm-gozh Gauguin a roas skoazell da sevel diazez luskadoù dispachel 1848. Evezhiet gant polis Bro-Chall e veaje a-dreuz ar Frañs da gomz e bodadegoù ma chalve ar broleterien da unaniñ. Skuizh-marv gant ar vuhez-se e faganas e Bourdel hag e varvas eno e miz Du 1844, nebeutoch evit pevar bloaz a-raok dispach 1848. Idolenn he mab-bihan Paul e oa, ha derchel a reas skouerennoù eus he levrioù gantañ betek fin e vuhez.